Izziņa par atzinumos sniegtajiem iebildumiem

|  |
| --- |
| **likumprojektam “Grozījumi Militārā dienesta likumā” (VSS - 1258)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki | 19.12.2019., 24.01.2020., 04.02.2020., 19.02.2020. Tieslietu ministrija, Finanšu ministrija un Latvijas Darba devēju konfederācija | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Darba devēju konfederācija atzinumu nav sniegusi | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
|  |  | | **Tieslietu ministrijas 09.01.2020. atzinums Nr. 1-9.1/26** |  | |  |
| 1. | 1. 6. pantā:  izteikt pirmo daļu šādā redakcijā:  “(1) Militāro disciplīnu un tās nodrošināšanas kārtību nosaka cits likums.”;  [...] | | 1. Lūdzam precizēt projekta 1. pantā ietverto atsauci uz citu likumu, ievērojot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.8. apakšnodaļā noteiktās prasības. | **Ņemts vērā** | | 2. Izteikt 6. pantu šādā redakcijā:  “**6.pants. Militārā disciplīna**  Militāro disciplīnu un tās nodrošināšanas kārtību nosaka Militārās disciplināratbildības likums.” |
| 2. | Militārā dienesta likuma spēkā esošās redakcijas **4.pants. Karavīra zvērests**  [...]  (3) Līdz zvēresta došanai karavīru nedrīkst iesaistīt kaujas uzdevumu izpildē, kaujas dežūrā un sardzē, kā arī viņam nevar piemērot disciplinārsodu — arestu. Karavīru var nosūtīt mācīties vai pildīt citus militārus uzdevumus uz ārvalstīm vienīgi pēc karavīra zvēresta došanas. | | 2. Ievērojot, ka projektā "Militārās disciplināratbildības likums" nav paredzēts disciplinārsods – arests, lūdzam papildināt projektu ar attiecīgu grozījumu Militārā dienesta likuma (turpmāk – MDL) 4. panta trešajā daļā. | **Ņemts vērā** | | 1. Izslēgt 4. panta trešajā daļā vārdus “kā arī viņam nevar piemērot disciplinārsodu — arestu”. |
| 3. | Papildināt pārejas noteikumus ar 26. un 27. punktu šādā redakcijā:  “26. Šā likuma 6. panta otrā daļa, 9. panta otrās daļas 3. punkts un 75. pants zaudē spēku, bet 6. panta pirmā daļa stājas spēkā vienlaikus ar Militārās disciplināratbildības likumu.  27. Šā likuma 17.ˡ panta pirmā, trešā, ceturtā un piektā daļa zaudē spēku vienlaikus ar likuma “Par bērnu un jauniešu izglītošanu valsts aizsardzībā” spēkā stāšanos. | | 3. Vēršam uzmanību, ka grozījumi par MDL 6. panta otrās daļas, 9. panta otrās daļas 3. punkta un 75. panta izslēgšanu un grozījums MDL 6. panta pirmajā daļā, izsakot to jaunā redakcijā, stājas spēkā vienlaikus ar Militārās disciplināratbildības likumu, savukārt grozījumi par MDL 17.1panta pirmās, trešās, ceturtās un piektās daļas izslēgšanu stājas spēkā vienlaikus ar likumu "Par bērnu un jauniešu izglītošanu valsts aizsardzībā." Ievērojot minēto, lūdzam atbilstoši precizēt projekta 8. pantu. | **Ņemts vērā** | | 10. Papildināt pārejas noteikumus ar 26. un 27. punktu šādā redakcijā:  “26. Grozījumi par šā likuma 4. pantā trešajā daļā vārdu “kā arī viņam nevar piemērot disciplinārsodu - arestu” izslēgšanu, 6. panta izteikšanu jaunā redakcijā, 9. panta otrās daļas un 75. panta izslēgšanu stājās spēkā vienlaikus ar Militārās disciplināratbildības likumu.  27. Grozījums par šā likuma 17.1 panta pirmās, trešās, ceturtās un piektās daļas izslēgšanu stājas spēkā vienlaikus ar likumu “Par bērnu un jauniešu izglītošanu valsts aizsardzībā”. |
| 4. | Likumprojekta anotācijas IV sadaļas 1. un 3.punkts:  1. Likumprojekts “Militārās disciplināratbildības likums” un Grozījumi Latvijas Republikas Zemessardzes likumā. Šiem likumprojektiem jāstājas spēkā vienlaikus.  3. Līdz ar likumprojekta “Militārās disciplināratbildības likums”, likumprojekta “Grozījumi Militārā dienesta likumā” un likumprojekta “Grozījumi Latvijas Zemessardzes likumā” spēkā stāšanos, spēku zaudēs Ministru kabineta 2010. gada 5. oktobra noteikumi Nr.947 “Karavīru un zemessargu militārās disciplīnas reglaments”. | | 4. Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.2. apakšpunktu anotācijas IV sadaļas 1. punktā norāda citus spēkā esošus (vai jau apstiprinātus) tiesību aktus, kuros jāizdara grozījumi vai kuri jāatzīst par spēku zaudējušiem (atceltiem) saistībā ar projektu, kā arī skaidro šādu izmaiņu nepieciešamību.  Turklāt no projekta sākotnējās ietekmes novērtējuma ziņojuma (anotācijas) (turpmāk – anotācija) kopsavilkuma izriet, ka projekta mērķis ir novērst arī atsevišķu normu dublēšanos pēc projekta "Par bērnu un jauniešu izglītošanu valsts aizsardzībā" spēkā stāšanās. Ņemot vērā minēto, lūdzam atbilstoši precizēt anotācijas IV sadaļas 1. punktu. | **Ņemts vērā** | | Likumprojekta anotācijas IV sadaļas 1. punkts precizēts:  “Grozījumi par Militārā dienesta likuma 4. pantā trešajā daļā vārdu “kā arī viņam nevar piemērot disciplinārsodu - arestu” izslēgšanu, 6. panta izteikšanu jaunā redakcijā, 9. panta otrās daļas un 75. panta izslēgšanu stāsies spēkā vienlaikus ar likumprojektiem “Grozījumi Militārās disciplināratbildības likums” un “Grozījumi Latvijas Republikas Zemessardzes likumā”.  Līdz ar likumprojekta “Militārās disciplināratbildības likums”, likumprojekta “Grozījumi Militārā dienesta likumā” un likumprojekta “Grozījumi Latvijas Zemessardzes likumā” spēkā stāšanos, spēku zaudēs Ministru kabineta 2010. gada 5. oktobra noteikumi Nr.947 “Karavīru un zemessargu militārās disciplīnas reglaments”.  Grozījums par Militārā dienesta likuma 17.1 panta pirmās, trešās, ceturtās un piektās daļas izslēgšanu stājas spēkā vienlaikus ar likumu “Par bērnu un jauniešu izglītošanu valsts aizsardzībā”. |
|  |  | | **Tieslietu ministrijas 09.01.2020. atzinums Nr. 1-9.1/26** |  | |  |
| 5. | 1. 41. pantā:   aizstāt pirmās daļas 1., 2., 3., 4. un 5. punktā skaitli “55” ar skaitli “60”;  izteikt pirmās daļas 9.punktu šādā redakcijā:  “9) augstākajiem virsniekiem: profesionālajā dienestā – 65 gadi; dienestā Nacionālo bruņoto spēku **rezervē** – 70 gadi”   1. Aizstāt 64. panta trešajā daļā skaitli “55” ar skaitli “60”. | | Projekta 5. un 9. pants paredz paaugstināt militārā dienesta pildīšanai attiecīgā karavīra maksimālo vecumu, un projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punktā šāda regulējuma nepieciešamība tiek pamatota ar valstī notiekošo pensijas vecuma paaugstināšanu.  Vēršam uzmanību uz to, ka atbilstoši likuma "Par valsts pensijām" 11. panta pirmajā daļā noteiktajam tiesības uz vecuma pensiju ir sievietēm un vīriešiem, kuri sasnieguši 65 gadu vecumu. Turklāt likuma "Par valsts pensijām" pārejas noteikumu 8.1 punkts paredz, ka šā likuma 11. panta pirmajā daļā noteiktais vecuma pensijas piešķiršanai nepieciešamais vecums – no 62 līdz 65 gadiem – pieaug pakāpeniski, un no 2014. gada 1. janvāra tas ir 62 gadi un trīs mēneši, no 2015. gada 1. janvāra – 62 gadi un seši mēneši, no 2016. gada 1. janvāra – 62 gadi un deviņi mēneši, no 2017. gada 1. janvāra – 63 gadi, no 2018. gada 1. janvāra – 63 gadi un trīs mēneši, no 2019. gada 1. janvāra – 63 gadi un seši mēneši, no 2020. gada 1. janvāra – 63 gadi un deviņi mēneši, no 2021. gada 1. janvāra – 64 gadi, no 2022. gada 1. janvāra – 64 gadi un trīs mēneši, no 2023. gada 1. janvāra – 64 gadi un seši mēneši, no 2024. gada 1. janvāra – 64 gadi un deviņi mēneši, no 2025. gada 1. janvāra – 65 gadi.  Savukārt projektā nav paredzēts, ka attiecīgā karavīra maksimālais vecums militārā dienesta pildīšanai pieaug pakāpeniski. Turklāt vēršam uzmanību uz to, ka projekta 5. pantā ir paredzēts paaugstināt militārā dienesta pildīšanai karavīra – augstākajiem virsniekiem dienestā Nacionālo bruņoto spēku rezervē – maksimālo vecumu līdz 70 gadiem, ko neparedz likums "Par valsts pensijām".  Ievērojot iepriekš minēto, ir nepieciešams izvērtēt šāda regulējuma atbilstību, piemēram, Latvijas Republikas Satversmes 1. un 91. panta pirmajā teikumā noteiktajam. Tā, piemēram, ir nepieciešams izvērtēt šāda regulējuma atbilstību samērīguma principam, kas izriet no Latvijas Republikas Satversmes 1. panta, proti, ir jāpārbauda:  1) vai likumdevēja izraudzītie līdzekļi ir piemēroti leģitīmā mērķa sasniegšanai;  2) vai šāda rīcība ir nepieciešama, tas ir, vai leģitīmo mērķi nevar sasniegt ar citiem, indivīda tiesības un likumiskās intereses mazāk ierobežojošiem līdzekļiem;  3) vai likumdevēja darbība ir samērīga, tas ir, vai labums, ko iegūst sabiedrība, ir lielāks par indivīda tiesībām un likumiskajām interesēm nodarīto zaudējumu (sk., piemēram, Satversmes tiesas 2014. gada 13. jūnija sprieduma lietā Nr. 2014-02-01 14. punktu).  Turklāt Satversmes tiesa, interpretējot Latvijas Republikas Satversmes 91. panta pirmo teikumu, ir atzinusi, ka vienlīdzības princips liedz valsts institūcijām izdot tādas normas, kas bez saprātīga pamata pieļauj atšķirīgu attieksmi pret personām, kuras atrodas vienādos un pēc noteiktiem kritērijiem salīdzināmos apstākļos. Vienlīdzības princips pieļauj un pat prasa atšķirīgu attieksmi pret personām, kas atrodas atšķirīgos apstākļos, kā arī pieļauj atšķirīgu attieksmi pret personām, kas atrodas vienādos apstākļos, ja tam ir objektīvs un saprātīgs pamats (sk., piemēram, Satversmes tiesas 2001. gada 3. aprīļa sprieduma lietā Nr. 2000-07-0409 secinājumu daļas 1. punktu un 2008. gada 29. decembra sprieduma lietā Nr. 2008-37-03 7. punktu). Atšķirīgai attieksmei nav objektīva un saprātīga pamata, ja tai nav leģitīma mērķa vai ja nav samērīgas attiecības starp izraudzītajiem līdzekļiem un nospraustajiem mērķiem (sk. Satversmes tiesas 2002. gada 23. decembra sprieduma lietā Nr. 2002-15-01 secinājumu daļas 3. punktu).  Izvērtējot, vai attiecīgais regulējums atbilst Latvijas Republikas Satversmes 91. panta pirmajam teikumam, ir jānoskaidro:  1) vai un kuras personas (personu grupas) atrodas vienādos un pēc noteiktiem kritērijiem salīdzināmos apstākļos;  2) vai šis regulējums paredz vienādu vai atšķirīgu attieksmi pret šīm personām;  3) vai šādai attieksmei ir objektīvs un saprātīgs pamats, proti, vai tai ir leģitīms mērķis, un vai ir ievērots samērīguma princips.  Ievērojot iepriekš minēto, lūdzam izvērtēt projekta 5. un 9. pantā paredzēto regulējumu un nepieciešamības gadījumā precizēt to, kā arī papildināt anotācijas I sadaļas 2. punktu ar atbilstošu skaidrojumu. Turklāt gadījumā, ja tiek saglabāts projekta 5. un 9. pantā paredzētais regulējums, lūdzam izvērtēt iespēju papildināt projektu ar atbilstošu pārejas noteikumu. | **Ņemts vērā daļēji.**  Tieslietu ministrijas atzinumā nav izprasta atšķirība starp dažādiem dienesta veidiem, proti, profesionālo dienestu un atrašanos Nacionālo bruņoto spēku rezervē (sk. MDL 2. pantu).  Vēršam uzmanību, ka likumprojekta 5. pants (izņemot grozījumu 41. panta pirmās daļas 9.punktā, kas attiecas uz augstāko virsnieku profesionālo dienestu līdz 65 gadiem) un 9. pants nepaaugstina maksimālo vecumu profesionālajā dienestā. Šie panti paaugstina maksimālo vecumu **rezervē**, proti, Nacionālo bruņoto spēku rezervi veido rezerves karavīri un rezervisti (sk. MDL 63. panta pirmo daļu). Piemēram, no profesionālā dienesta atvaļinātie karavīri tiek ieskaitīti dienestā rezervē (sk. MDL MDL 65. panta otro daļu). Rezerves karavīru maksimālo vecumu nosaka MDL 41.pants). Savukārt rezervisti ir visi Latvijas pilsoņi (vīrieši), kuri sasnieguši 18 gadu vecumu un ir derīgi militārajam dienestam, kā arī sievietes, kuras izteica šādu vēlmi (sk. MDL 63. panta trešo daļu). Rezervistu maksimālo vecumu rezervē nosaka MDL 64. panta trešā daļa.  Krīzes vai kara laikā šie rezervē esošie Latvijas pilsoņi var tikt iesaukti aktīvajā dienestā valsts suverenitātes, teritoriālās nedalāmības un tās iedzīvotāju aizsardzībai (sk. piemēram, Mobilizācijas likuma 3. panta trešās daļas 4. punktu un 13. pantu), ja viņu veselības stāvoklis atbilst aktīvajam dienestam noteiktajām prasībām.  Tiesības uz izdienas pensiju rada aktīvais dienests, nevis atrašanās rezervē (sk. Militārpersonu izdienas pensiju likuma 1. pantu). Tādēļ likumprojekta 5. panta un 9. panta ietvaros rezerves karavīri un rezervisti nav salīdzināmi ar nodarbinātām personām.  Atbilstoši Latvijas Republikas Satversmes preambulai Latvijas tauta aizsargā savu suverenitāti, Latvijas valsts neatkarību, teritoriju, tās vienotību un demokrātisko valsts iekārtu. Nacionālās drošības likuma 5. pants nosaka, pienākumu katram Latvijas pilsonim aizstāvēt valsts neatkarību, brīvību un demokrātisko valsts iekārtu. Samērīguma princips tika izvērtēts, paredzot šos pienākumus iepriekš minētajā nacionālajā regulējumā.  Likumprojekta 5. pantā paredzētais MDL 41. panta pirmās daļas 9. punkta grozījums daļā, kas attiecas uz profesionālo dienestu, paaugstina augstākajiem virsniekiem par 5 gadiem maksimālo vecumu profesionālajā dienestā. Vēršam uzmanību, ka nedz MDL, nedz Militārpersonu izdienas pensiju likums neliedz iespēju saņemt valsts pensiju, ja profesionālā dienesta karavīram rodas uz to tiesības profesionālā dienesta izpildes laikā. Šajā gadījumā persona saņems gan valsts pensiju, gan karavīra dienesta pakāpei un izdienai atbilstošu algu. Tādēļ nav pamatots apgalvojums, ka profesionālajā dienestā dienošais karavīrs, kas saņem vecuma pensiju, atrodas sliktākos apstākļos nekā, piemēram darba tiesiskajās attiecībās esošais vecuma pensijas saņēmējs.  Jāņem arī vērā, ka MDL 41. pantā dažādām pakāpēm ir noteikts atšķirīgs maksimālais vecums profesionālajā dienestā un augstākajiem virsniekiem tas vienmēr ir bijis visaugstākais. | | No anotācijas ir svītrots informatīvs teikums par iedzīvotāju skaita samazināšanās un sabiedrības novecošanās dēļ valstī vērojamo tendenci paaugstināt aktīvo darba mūžu, jeb likumā “Par valsts pensijām” noteikto pensijas vecumu. |
|  |  | | **Tieslietu ministrijas 12.02.2020. atzinums** |  | |  |
| 66. | Likumprojekta anotācija | | Projekta 5. un 9. pants paredz paaugstināt militārā dienesta pildīšanai attiecīgā karavīra maksimālo vecumu militārā dienestā rezervē.  Vēršam uzmanību, ka, piemēram, saskaņā ar Militārā dienesta likuma 65. panta otrās daļas 1. un 3. punktu rezerves karavīram un rezervistam ir pienākums ierasties uz militārajām mācībām pavēstē noteiktajā vietā un laikā, kā arī saglabāt un pilnveidot aktīvā dienesta laikā noteiktai militārai specialitātei nepieciešamās kaujas zinības, iemaņas un sagatavotību.  Ņemot vērā minēto, ir nepieciešams izvērtēt šāda regulējuma atbilstību samērīguma principam, kas izriet no Latvijas Republikas Satversmes 1. panta, proti, ir jāpārbauda:  1) vai likumdevēja izraudzītie līdzekļi ir piemēroti leģitīmā mērķa sasniegšanai;  2) vai šāda rīcība ir nepieciešama, tas ir, vai leģitīmo mērķi nevar sasniegt ar citiem, indivīda tiesības un likumiskās intereses mazāk ierobežojošiem līdzekļiem;  3) vai likumdevēja darbība ir samērīga, tas ir, vai labums, ko iegūst sabiedrība, ir lielāks par indivīda tiesībām un likumiskajām interesēm nodarīto zaudējumu (sk., piemēram, Satversmes tiesas 2014. gada 13. jūnija sprieduma lietā Nr. 2014-02-01 14. punktu).  Gadījumā, ja tiek saglabāts projekta 5. un 9. pantā paredzētais regulējums, ir nepieciešams izvērstāks pamatojums projekta sākotnējās ietekmes novērtējuma ziņojumā (anotācijā) (turpmāk – anotācija), ievērojot to, ka paredzētais regulējums uzliek personām papildu slogu. Proti, anotācijā ir jānorāda konkrēti argumenti, kāpēc nepieciešams palielināt attiecīgā karavīra maksimālo vecumu militārā dienestā rezervē no 55 līdz 60 gadiem un augstākā virsnieka maksimālo vecumu militārā dienesta rezervē no 65 līdz 70 gadiem. | **Ņemts vērā** | | Attiecīgi papildināta likumprojekta anotācijas I. sadaļas 2. punkts. |
| Atbildīgā amatpersona | |  | | |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Vita Upeniece

|  |
| --- |
| (par projektu atbildīgās amatpersonas vārds un uzvārds) |
| Aizsardzības ministrijas Juridiskā departamenta Tiesību aktu nodaļas vadītāja |
| (amats) |
| 67335241 |
| (tālruņa un faksa numurs) |
| [Vita.Upeniece@mod.gov.lv](mailto:Vita.Upeniece@mod.gov.lv) |
| (e-pasta adrese) |